**Pápakörnyéki Önkormányzatok Feladatellátó Társulás**

**Társulási Tanácsa**

**../2017. (II. 15.) határozata**

**a Társulás 2017. évi költségvetéséről**

Magyarország 2016. évi központi költségvetéséről szóló 2016. évi XC. törvény alapján, az államháztartásról szóló 2011. évi CXCV. törvény rendelkezései szerint a Pápakörnyéki Önkormányzatok Feladatellátó Társulás Társulási Tanács a Társulás 2017. évi költségvetését az alábbiak szerint állapítja meg:

A Pápakörnyéki Önkormányzatok Feladatellátó Társulása Társulási Tanácsa

1)A Társulási Tanács a Társulás 2017. évi költségvetésének főösszegét

 157.087 e Ft bevétellel,

 157.087 e Ft kiadással állapítja meg.

2) Az (1) bekezdésben megállapított bevételi főösszeg költségvetési cím, kiemelt előirányzatok szerinti megoszlását e határozat 1. melléklete tartalmazza.

3) Az (1) bekezdésben megállapított kiadási főösszeg költségvetési cím, kiemelt előirányzatok szerinti megoszlását e határozat 2. melléklete, a feladatonkénti megoszlást és a személyi juttatások előirányzatából foglalkoztatható létszámkeretet – alcímenként – e határozat 3. melléklete tartalmazza. A létszámkeret módosítása a Társulási Tanács át nem ruházható hatáskörébe tartozik.

4) Feladatellátó Intézmény 2017. részletes bevételeit és kiadásait a 4. melléklet tartalmazza.

5) Társulási Tanács 2017. évi pénzeszközátadásait e határozat 5. melléklete szerint állapítja meg.

6) A Társulási Tanácsa 2017. évi működési és felhalmozási célú bevételi és kiadási előirányzatának mérlegét e határozat 6. melléklete.

7) A Társulás várható bevételi és kiadási előirányzat-felhasználási ütemtervét e határozat 7. melléklete tartalmazza.

8) A Társulás által 2017. évre tervezett gesztor önkormányzattól, Vaszar Község Önkormányzatától átvett normatív támogatás összegét e határozat 8. melléklete tartalmazza.

9) A Társulás 2017. évi likviditási tervét e határozat 9. melléklete tartalmazza.

10) A Társulás tag önkormányzatai támogatás értékű, a Társulás működéséhez való hozzájárulását településenként a 10. melléklet tartalmazza.

10) A Társulási Tanács a tag önkormányzatok hozzájárulási kötelezettségének teljesítési időpontját és mértékét a következők szerint állapítja meg:

a) hozzájárulás 50 %-a, 2017. február 28-ig

b) hozzájárulás 50 %-a 2017. augusztus 31-ig

A határozat 2017. január 1- én lép hatályba.

Felelős: Varga Péter elnök